Seguim avançant en els propòsits plantejats a principis de legislatura, afavorint l'ecosistema de l'economia social, i treballant conjuntament per aconseguir una fita històrica que s'ha materialitzat després de dos anys de gestació, i ha vist la llum aquest mes de juliol, amb la celebració de l'acte de presentació pública de l'Associació de l'Economia Social de Catalunya (ESCAT).
La necessitat de fer visible que hi ha una forma de fer economia social, solidària, i transformadora i fer factible la seva incidència real tan a nivell polític com social, són els principals motius pels quals les entitats de l'economia social han unit esforços sota un mínim comú denominador i amb criteris de democràcia, igualtat i transparència.
Un marc de treball comú idoni per a la construcció d'un nou paradigma socioeconòmic, que posa en valor uns trets identitaris molt propis de casa nostra i de la nostra societat com la participació, l'altruisme, l'autonomia, que no són pas aliens als valors que imaginem per a la construcció del nou país.
Ens trobem, doncs, davant d'una cruïlla històrica important en la que anar junts ens ha de permetre anar més lluny, aglutinar esforços i optimitzar recursos, posant a la persona al centre de la presa de decisions.
TV3 es fa ressò de les cooperatives d'alumnes incorporades, cada vegada més, com a hores lectives en les escoles.
No només coneixen el funcionament d'una cooperativa sinó que s'hi impliquen i aprenen de la seva activitat.
Es preveu que n'hi haurà un centenar a final d'any.
El dia 10 de juliol va tenir lloc l'acte públic de presentació de la nova Associació d'Economia Social de Catalunya, amb la presència de Carles Puigdemont, president de la Generalitat de Catalunya, que va ser l'encarregat de tancar l'acte.
El Departament de Treball, Afers Socials i Famílies ja disposa de LinkedIn propi on publica: informes, butlletins i dades estadístiques de treball i novetats relacionades amb:,, i, entre altres temes.
La Confederació va presentar la tercera edició d'aquest estudi sobre l'ocupació de les entitats del Tercer Sector Social a Catalunya.
Destaca que aquestes han tingut un increment d'un 2,2% d'ocupació més que l'any 2015, donant feina a 92.000 persones.
L'Ateneu Cooperatiu del Camp tanca els primers sis mesos d'activitat amb 51 actuacions
L'Ateneu Cooperatiu de l'Alt Pirineu i Aran crea la primera cooperativa de l'any 2017 a la Cerdanya
'Apoderar a les persones', una xerrada per fomentar el cooperativisme a l'Ateneu Cooperatiu de les Terres de l'Ebre
L'Ateneu Cooperatiu de la Catalunya Central, aposta pel cooperativisme des del territori
Les convocatòries per a la incorporació de socis a cooperatives i societats laborals, per a la capitalització d'aquestes entitats i els ajuts per al finançament de les empreses d'economia social encara estan obertes.
Premis aracoop als millors treballs de fi de Grau i de Postgrau (TFG) i fi de Màster en l'àmbit del Tercer Sector, l'Economia Social i les cooperatives.
Es poden presentar fins el 20 de setembre.
Acció Solidària Contra l'Atur, un any més aposta per al reconeixement a les entitats que treballen pel foment de l'ocupació valorant el projecte més innovador i al de millor trajectòria.
Us podeu presentar fins el 29 de setembre.
Per incloure notícies al butlletí, podeu enviar-les a la bústia de contacte posant en l'assumpte "Economia Cooperativa"